Na temelju članka 34. stavka 1. točke 28. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst, 8/24 i 7/25) Gradonačelnik Grada Osijeka 24. rujna 2025., donosi

**U P U T U**

**o postupanju i obvezama upravnih tijela i proračunskih korisnika Grada Osijeka u svezi s primjenom Uredbe o načinu ocjene i postupku odobravanja investicijskih projekata**

1. **UVOD**

 Uredba o načinu ocjene i postupku odobravanja investicijskih projekata („Narodne novine“ br. 158/23) daje okvir za vrednovanje investicijskih projekata prema propisanim unificiranim pravilima temeljem kojih nositelji investicijskih projekata imaju dokumentiranu podlogu za projekte odabrane za financiranje.

 Uputa o postupanju i obvezama upravnih tijela i proračunskih korisnika Grada Osijeka u svezi s primjenom Uredbe o načinu ocjene i postupku odobravanja investicijskih projekata (u daljnjem tekstu: Uputa) uređuje postupak stručnog vrednovanja i ocjene opravdanosti i učinkovitosti investicijskih projekata za koje se sredstva osiguravaju u Proračunu Grada Osijeka.

 Upravna tijela i proračunski korisnici Grada Osijeka mogu preuzeti obveze po investicijskim projektima tek po provedenom stručnom vrednovanju i ocijenjenoj opravdanosti i učinkovitosti investicijskog projekta.

 Pojedini pojmovi u smislu ove Upute imaju sljedeća značenja:

- Investicijski projekt je skup planiranih i povezanih aktivnosti koje uporabom resursa stvaraju jedan ili više rezultata unutar utvrđenog vremenskog razdoblja i s dostupnim sredstvima u svrhu rješavanja postojećeg problema ili prevencije budućeg problema, poticanja razvoja ili poboljšanja postojećeg stanja a za posljedicu ima povećanje i/ili očuvanje vrijednosti nefinancijske imovine.

- Nositelji investicijskog projekta jesu upravna tijela i proračunski korisnici Grada Osijeka.

- Pred-investicijske studije su dokumentacija i sve studije koje je potrebno izraditi u svrhu dizajniranja i pred-odobrenja projekta a koje su potrebne pri odlučivanju o odabiru projekta. To su Projektni koncept, Profil projekta, Studija predizvedivosti i Studija izvedivosti.

- Projektni koncept je sažeti opis investicijskog projekta u kojem se identificira problem koji je potrebno riješiti, daje prijedlog rješenja problema, procjena troškova i drugi osnovni podaci o projektu.

- Profil projekta je početna ocjena investicijskog projekta koju izrađuje nositelj projekta na temelju dostupnih podataka i stručnog znanja vlastitih djelatnika.

- Studija predizvedivosti je studija u kojoj se analiziraju sve opcije investicijskog projekta s obzirom na prostorne, ekonomske, tehničke, socijalne, regulatorne i druge odlučujuće čimbenike temeljem zahtijevanih potreba i/ili izlaznih specifikacija nositelja projekta. Omogućava odabir najbolje dostupne opcije i utvrđuje vjerojatnost uspješnog završetka investicijskog projekta.

- Studija izvedivosti je detaljna studija u kojoj se analiziraju svi relevantni elementi investicijskog projekta. Temelji se na početnim izrađenim tehničkim projektima i/ili drugim studijama (ukoliko je potrebno) kao što su analiza tla i analiza utjecaja na okoliš. Utvrđuje vjerojatnost uspješne provedbe investicijskog projekta i njegovog doprinosa razvoju.

- Obrazac sažetka projekta je propisani obrazac koji sadrži ukratko opisane ključne podatke o projektu. Popunjava se na temelju podataka iz odgovarajuće pred-investicijske studije.

- Investicijski troškovi projekta uključuju sve troškove koji nastanu do trenutka stavljanja projekta u uporabu što uključuje troškove pred-investicijskih studija, arhitektonskog i inženjerskog rješenja i troškove provedbe projekta.

- Mikro investicijski projekt je projekt čiji su ukupni investicijski troškovi veći od 60.000,00 eura, ali manji ili jednaki 1.000.000,00 eura.

- Mali investicijski projekt je projekt čiji su ukupni investicijski troškovi veći od 1.000.000,00 eura, ali manji ili jednaki 5.000.000,00 eura.

- Srednji investicijski projekt je projekt čiji su ukupni investicijski troškovi veći od 5.000.000,00 eura, ali manji ili jednaki 20.000.000,00 eura.

- Veliki investicijski projekt je projekt čiji su ukupni investicijski troškovi veći od 20.000.000,00 eura.

 Sastavni dio ove Upute su Prilog 1. Obrazac sažetka projekta, Prilog 2. Tablica za ocjenu spremnosti prijedloga investicijskih projekata, Prilog 3. Izvještaj o provedbi investicijskog projekta koji se daju u Privitku.

 U nastavku se daje pregled kategorija investicijskih projekata u odnosu na visinu ukupnih investicijskih troškova te propisane pred-investicijske studije.

|  |  |  |  |
| --- | --- | --- | --- |
| Kategorijainvesticijskogprojekta | Ukupni investicijskitroškovi (u eurima) | Pred-investicijskestudije | Obrazac sažetkaprojekta |
| Mikro | od 60.000 do 1.000.000 | Projektni koncept | Popunjava se na osnovu pred-investicijskih studija |
| Mali | veći od 1.000.000 do 5.000.000 | Profil projekta |
| Srednji | veći od 5.000.000 do 20.000.000 | Profil projekta i studija predizvedivosti |
| Veliki | veći od 20.000.000 | Profil projekta, studija predizvedivosti istudija izvedivosti |

1. **ODABIR INVESTICIJSKIH PROJEKATA**
	1. **MIKRO I MALI INVESTICIJSKI PROJEKTI**

 Sredstva za financiranje mikro i malih investicijskih projekata osiguravaju se u proračunu odnosno financijskom planu nositelja projekta.

 Za izradu pred-investicijskih studija (projektni koncept ili profil projekta) nositelji investicijskih projekata koriste već postojeće informacije i raspoložive resurse te nemaju potrebe za angažiranjem vanjskih stručnjaka i dobivanjem dodatnih informacija.

 Nakon što nositelj investicijskog projekta izradi projektni koncept ili profil projekta te projektnu dokumentaciju (ako je potrebno), na temelju istih popunjava Obrazac sažetka projekta (Prilog 1). Na temelju izrađenih pred-investicijskih studija i popunjenog Obrasca sažetka projekta Odluku o odabiru za financiranje mikro i malih investicijskih projekata iz proračuna Grada Osijeka, ovisno o tome tko je nositelj projekta, donosi:

- Gradonačelnik Grada Osijeka

- Čelnik proračunskog korisnika Grada Osijeka.

 Informacije o donesenim odlukama o odabiru za financiranje mikro i malih investicijskih projekata za koja su sredstva osigurana u proračunu Grada Osijeka za 2025. i naredne (tekuće) godine, upravna tijela dostavljaju Upravnom odjelu za financije i nabavu mjesečno, a najkasnije prije pokretanja postupka javne nabave. Uz Odluku o odabiru potrebo je dostaviti i popunjeni Obrazac sažetka projekta.

 Odluke o odabiru mikro i malih investicijskih projekata koje donosi čelnik proračunskog korisnika Grada Osijeka, proračunski korisnik dostavlja nadležnom upravnom odjelu koji informaciju o tome (Odluku i Obrazac sažetka projekta) također mjesečno dostavlja Upravnom odjelu za financije i nabavu najkasnije prije pokretanja postupka javne nabave.

 Navedene informacije (Odluka o odabiru te popunjeni i ovjereni Obrazac sažetka projekta) dostavljaju se Upravnom odjelu za financije i nabavu, Odsjeku za proračun na e-mail adresu: proracun@osijek.hr

 Odluku o odabiru mikro i malih investicijskih projekata donosi Gradonačelnik za projekte upravnih odjela Grada Osijeka te čelnik proračunskog korisnika za projekte proračunskog korisnika Grada Osijeka tijekom cijele godine i to nakon što su sredstva za financiranje tih projekata planirana (osigurana) u financijskom planu/proračunu za tekuću godinu.

* 1. **SREDNJI I VELIKI INVESTICIJSKI PROJEKTI**

 Odluku o odabiru srednjih i velikih investicijskih projekata upravnih tijela i proračunskih korisnika Grada Osijeka čija provedba i financiranje će se planirati iduće proračunske godine donosi Povjerenstvo za odabir investicijskih projekata (u daljnjem tekstu: Povjerenstvo) za financiranje srednjih i velikih investicijskih projekta iz proračuna Grada Osijeka. Odluka Povjerenstva preduvjet je za planiranje projekta u proračunu/financijskom planu za sljedeću proračunsku godinu.

 Gradonačelnik je, sukladno Uredbi, donio Odluku o osnivanju i imenovanju članova Povjerenstva za odabir investicijskih projekata Grada Osijeka (Službeni glasnik Grada Osijeka br. 7/24 i 12/24) u sastavu kojega je Gradonačelnik kao predsjednik Povjerenstva, pročelnici pojedinih upravnih tijela kao članovi te njihovi zamjenici.

 Procedura odabira srednjih i velikih investicijskih projekata razlikuje se u odnosu na proceduru odabira mikro i malih investicijskih projekata.

 Nakon što nositelj investicijskog projekta izradi propisane pred-investicijske studije, na temelju istih popunjava Obrazac sažetka projekta koji daje pregled svih ključnih podataka o investicijskom projektu. Potom upravni odjel sastavlja listu prijedloga svojih srednjih i velikih projekta (uključujući srednje i velike investicijske projekte proračunskih korisnika iz nadležnosti ukoliko ih ima) uz koju prilaže popunjene Obrasce sažetka projekta (Prilog 1), popunjenu Tablicu za ocjenu spremnosti prijedloga investicijskih projekata (Prilog 2) te izrađene pred-investicijske studije projekta.

 Temeljem dobivene dokumentacije Upravni odjel za financije i nabavu izrađuje objedinjenu listu prijedloga srednjih i velikih investicijskih projekata te istu, zajedno sa svom dobivenom dokumentacijom, dostavlja Povjerenstvu.

 Povjerenstvo nakon razmatranja prijedloga investicijskih projekata donosi zaključak o odabiru investicijskih projekata za financiranje iz proračuna Grada Osijeka temeljem popunjenog Obrasca sažetka projekta i priloženih pred-investicijskih studija uzimajući u obzir osnovne i kvalitativne kriterije utvrđene u Tablici za ocjenu spremnosti prijedloga investicijskih projekata. Prema navedenim kriterijima Povjerenstvo utvrđuje jesu li izrađene pred-investicijske studije i projektna dokumentacija, jesu li osigurani resursi za provedbu pojedinog projekta te je li procijenjena održivost rezultata projekta. Nadalje, provjerava se i usklađenost projekta s ciljevima akata strateškog planiranja, javnim politikama, utjecaj provedbe projekta na društvo i okoliš, dostupnost izvora financiranja i sl.

 Zaključak o odabiru investicijskih projekata Povjerenstvo dostavlja svim predlagateljima investicijskih projekata, Upravnom odjelu za financije i nabavu i Ministarstvu financija.

 Vodeći računa o rokovima za izradu proračuna za naredno trogodišnje razdoblje, Upravni odjel za financije i nabavu utvrđuje sljedeće rokove:

1. Upravna tijela Grada Osijeka izrađuju i dostavljaju listu prijedloga srednjih i velikih investicijskih projekata do 30. rujna tekuće godine Upravnom odjelu za financije i nabavu, Odsjeku za proračun, na e-mail adresu: proracun@osijek.hr
2. Upravni odjel za financije i nabavu izrađuje i dostavlja objedinjenu listu prijedloga srednjih i velikih investicijskih projekata Povjerenstvu do 5. listopada tekuće godine.
3. Zaključak o odabiru srednjih i velikih investicijskih projekata Povjerenstvo donosi i dostavlja predlagateljima investicijskih projekata, Upravnom odjelu za financije i nabavu i Ministarstvu financija zaključno do 15. listopada tekuće godine.
4. **PRAĆENJE PROVEDBE INVESTICIJSKIH PROJEKATA I IZVJEŠTAVANJE**

 Nositelji investicijskih projekata odnosno upravni odjeli i proračunski korisnici Grada Osijeka obvezni su Upravnom odjelu za financije i nabavu dostaviti polugodišnji izvještaj o provedbi svih srednjih i velikih investicijskih projekata u roku 30 dana od završetka polugodišnjeg razdoblja za koje se izvještaj donosi.

 Uredba propisuje da se obveza polugodišnjeg izvještavanja odnosi na sve srednje i velike investicijske projekte, uključujuću one čija je provedba u tijeku kao i one financiranje iz EU izvora. Primjer izgleda i sadržaja izvještaja o provedbi investicijskog projekta dan je privitku Upute (Prilog 3).

 Upravni odjel za financije i nabavu utvrđuje rokove dostave izvještaja kako slijedi:

- do 30. rujna - rok dostave izvještaja za razdoblje ožujak - kolovoz

- do 31. ožujka - rok dostave izvještaja za razdoblje rujan - veljača.

 Temeljem dostavljenih polugodišnjih izvještaja o provedbi projekata, Upravni odjel za financije i nabavu će u roku 30 dana od primitka navedenih izvještaja o istima dostaviti informaciju Gradonačelniku.

 U situacijama kada se provedba srednjeg i velikog investicijskog projekta ne odvija prema planu utvrđenom projektnom dokumentacijom i Obrascem sažetka projekta a za posljedicu ima promjenu u dinamici provedbe investicijskog projekta uslijed čega se aktivnosti provedbe i povezani troškovi pomiču na sljedeću proračunsku godinu te ako se stvarni troškovi provedbe investicijskog projekta značajno povećaju u odnosu na planirane a posebno ukoliko je povećanje veće od 30 %, upravni odjeli odnosno proračunski korisnici Grada Osijeka putem nadležnih upravnih odjela, dužni su u roku 3 dana od utvrđenih poteškoća o tome obavijestiti Upravni odjel za financije i nabavu te Povjerenstvo koje će obavijest o poteškoćama odmah dostaviti Ministarstvu financija.

KLASA: 024-03/25-01/16

URBROJ: 2158-1-02-25-6

Osijek, 24. rujna 2025.

 GRADONAČELNIK

 Ivan Radić, mag. oec., v. r.

**Prilog 1**

**Obrazac sažetka projekta**

**1. Osnovni podaci o nositelju investicijskog projekta**

Nositelj investicijskog projekta:

|  |
| --- |
|       |

Odgovorna osoba:

|  |  |
| --- | --- |
| Ime i prezime |       |
| Funkcija |       |
| Telefon  |       |
| e-mail adresa |       |

Kontakt osoba:

|  |  |
| --- | --- |
| Ime i prezime |       |
| Funkcija |       |
| Telefon  |       |
| e-mail adresa |       |

**2. Osnovni podaci o projektu**

Naziv projekta:

|  |
| --- |
|       |

Procijenjena vrijednost investicijskog projekta *(unosi se ukupna procijenjena vrijednost projekta do trenutka stavljanja projekta u uporabu)*:

|  |
| --- |
|       |

Trajanje projekta:

|  |  |
| --- | --- |
| Očekivani početak projekta  |       |
| Očekivani završetak projekta |       |

Lokacija izvođenja projekta:

|  |
| --- |
|       |

Sažeti opis projekta: */max. 1.000 znakova/*

|  |
| --- |
|       |

**3. Svrha i ciljevi projekta**

**Doprinos provedbi akata strateškog planiranja**

(*navedite naziv sektorske ili višesektorske strategije, nacionalnog plana ili plana razvoja čijoj provedbi izravno doprinosi prijedlog investicijskog projekta*) */max. 1.000 znakova/*

|  |
| --- |
|       |

**Ciljevi provedbe projekta:** /max. 1.000 znakova/

|  |  |
| --- | --- |
| Opći cilj: |       |
| Posebni cilj/evi: |       |

**Poveznica sa doprinosom provedbi Ciljeva održivog razvoja UN Agende 2030**

/max. 1.000 znakova/

|  |  |
| --- | --- |
| 1.  |       |
| 2. |       |
| 3. …. |  |

**Relevantni akti strateškog planiranja i prostorni planovi koji su temelj za pripremu i provedbu projekta**

|  |  |
| --- | --- |
| 1.  |       |
| 2. |       |
| 3. …. |  |

**Pokazatelji rezultata predloženog investicijskog projekta:**

|  |  |
| --- | --- |
| Pokazatelj rezultata 1 |       |
| Pokazatelj rezultata 2 |       |
| Pokazatelj rezultata 3 |       |
| Pokazatelj rezultata … |       |

**Pokazatelji čijem ostvarenju doprinosi prijedlog investicijskog projekta**

*(navedite naziv ili nazive pokazatelja učinka ili pokazatelja ishoda strategije, nacionalnog plana ili plana razvoja čijem ostvarenju izravno doprinosi prijedlog investicijskog projekta)*

|  |  |
| --- | --- |
| Naziv pokazatelja i kod iz biblioteke pokazatelja |       |
| Naziv pokazatelja i kod iz biblioteke pokazatelja |       |
| Naziv pokazatelja i kod iz biblioteke pokazatelja |       |
| Naziv pokazatelja i kod iz biblioteke pokazatelja |       |

**Rizici i upravljanje rizicima**  */dodati po potrebi/*

|  |  |  |  |
| --- | --- | --- | --- |
| Opis i vrsta rizika | Vjerojatnost nastanka*/mala, srednja, velika/* | Učinak nastanka*/mali, srednji, veliki/* | Mjere za otklanjanje |
|       |       |       |       |
|       |       |       |       |
|       |       |       |       |

**Da li je projekt komplementaran s nekim drugim projektom?**

|  |
| --- |
| [ ] DA[ ] NEAko je odgovor DA, navedite s kojim i na koji način      |

**Može li se očekivati da će projekt imati značajan utjecaj na okoliš?**

|  |
| --- |
| [ ] DA[ ] NEAko je odgovor DA, opišite kako      |

**Može li se očekivati da će projekt imati društveni (na populaciju, socijalni, ekonomski) učinak?**

|  |
| --- |
| [ ] DA[ ] NEAko je odgovor DA, opišite kako      |

**4. Financiranje projekta**

**Dinamika financiranja projekta**

|  |  |  |  |
| --- | --- | --- | --- |
| U početnoj godini n | U godini n+1 | U godini n+2 | U godini n+… |
|       |       |       |       |
|       |       |       |       |
|       |       |       |       |

**Investicijski troškovi projekta:**

a) Troškovi pripreme projekta

|  |  |  |  |  |  |
| --- | --- | --- | --- | --- | --- |
| Vrsta troška/razradit po vrstama/ | U početnoj godini n | U godini n+1 | U godini n+2 | U godini n+3 | U godini n+… |
|  |  |  |  |  |  |
|  |  |  |  |  |  |

b) Troškovi provedbe projekta

|  |  |  |  |  |  |
| --- | --- | --- | --- | --- | --- |
| Izvor financiranja: | Vrsta troška/razradit po vrstama/ | U početnoj godini n | U godini n+1 | U godini n+2 | U godini n+… |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Procijenjeni operativni troškovi i troškovi održavanja projekta**

*/dodati po potrebi/*

|  |  |  |  |  |
| --- | --- | --- | --- | --- |
| Vrsta troška/razradit po vrstama/ | U prvoj godini po završetku projekta n | U godini n+1 | U godini n+2 | U godini n+… |
|       |       |       |       |       |
|       |       |       |       |       |
|       |       |       |       |       |
|  |  |  |  |  |

**Procijenjeni trošak zatvaranja projekta**

*/dodati po potrebi/*

|  |  |  |  |  |
| --- | --- | --- | --- | --- |
| Vrsta troška/razradit po vrstama/ | U prvoj godini po završetku projekta n | U godini n+1 | U godini n+2 | U godini n+… |
|       |       |       |       |       |
|       |       |       |       |       |
|       |       |       |       |       |

**Očekuje li se da će po završetku projekt ostvarivati prihod?**

|  |
| --- |
| [ ] DA[ ] NEAko je odgovor DA, navedite kakve i procijenite u kojem godišnjem iznosu      |

**Opišite planiranu namjenu, tip vlasništva i vrstu financiranja projekta po završetku**

|  |
| --- |
|  |

**5. Autorizacija**

Izjavljujem da imam ovlast za upućivanje prijedloga investicijskog projekta. Potvrđujem da su podaci navedeni u ovom Obrascu točni. Svjestan/svjesna sam da bi, ukoliko ovaj Obrazac nije potpun, prijedlog investicijskog projekta mogao biti odbačen. Isto tako sam svjestan/svjesna da će, ukoliko su u Obrascu namjerno navedeni netočni ili neistini podaci, prijedlog investicijskog projekta biti odbačen te u narednih godinu dana niti jedan drugi prijedlog koji uputim neće biti uzet u razmatranje.

MP

Ime, prezime i funkcija odgovorne osobe

predlagatelja investicijskog projekta

/potpis i pečat/

Mjesto i datum popunjavanja Obrasca

|  |
| --- |
|       |

**Prilog 2**

**Tablica za ocjenu spremnosti prijedloga investicijskih projekata**

|  |
| --- |
| **Osnovni kriteriji koje investicijski projekt mora ispuniti** |
| **Osnovni kriterij** | **Status***(označiti s X)* |
| Zadovoljava | Ne zadovoljava |
| Obrazac sažetka projekta je popunjen |  |  |
| Pred-investicijske studije su izrađene i priložene |  |  |
| Pred-investicijske studije analiziraju sve potrebne elemente i uvjete |  |  |
| Izrađena je potrebna projektna dokumentacija  |  |  |
| Rizici su identificirani te je pripremljen plan otklanjanja i prevencije rizika |  |  |
| Zemljište je dostupno (ukoliko je potrebno za projekt)  |  |  |
| Dokumentacija za pokretanje postupka nabave roba, usluga i radova je pripremljena  |  |  |
| Resursi potrebni za provedbu projekta su dostupni (ljudi, materijal, oprema) |  |  |
| Resursi potrebni za upravljanje projektom i održavanje su dostupni (ljudi, materijal, oprema) |  |  |
| Uspostavljen je okvir za praćenje napretka provedbe projekta |  |  |
| Voditelj projekta je odabran |  |  |

|  |
| --- |
| **Kvalitativni kriteriji**Kroz analizu kvalitete projekta dodjeljuju se bodovi (1 ili 0) na temelju čega Povjerenstvo za odabir i financiranje investicijskih projekata odlučuje o odabiru investicijskih projekata. |
| **Kriterij** | DA/NE(1/0) |
| Projekt je usklađen s ciljevima akata strateškog planiranja od nacionalnog značaja od nacionalnog značaja i od značaja za jedinice lokalne i područne (regionalne) samouprave |  |
| Projekt je usklađen s postojećim prioritetima javnim politika na razini izvršne vlasti |  |
| Projekt je usklađen s razvojnim politikama i politikama u području uspostave suradnje koje provodi Europska komisija |  |
| Projekt je sukladan EU pravilu „ne čini značajnu štetu“ *(Do no significant harm)* |  |
| Projekt je djelomično financiran od strane privatnog sektora |  |
| Postoji značajan interes javnosti za projektom |  |
| Nositelj investicijskog projekta prethodno je provodio sličan projekt |  |
| Studija predizvedivosti i/ili studija izvedivosti sadrže analizu alternativnih rješenja predloženom projektu |  |
| Studijom predizvedivosti i/ili studijom izvedivosti predložen je najkvalitetniji projekt |  |
| Svi investicijski, operativni i troškovi završetka odnosno zatvaranja projekta (ako je primjenjivo) su jasno naznačeni i realno procijenjeni |  |
| Studija predizvedivosti dokazuje da je projekt financijski opravdan *(FNPV>0 or AVC minimized)* |  |
| Studija predizvodivosti utvrđuje ekonomsku opravdanost projekta *(ENPV>0)* |  |
| Projekt uključuje ili ima utjecaj na prioritetne skupine u društvu (djeca, stariji, ostali) |  |
| Projekt potiče inkluziju u društvu |  |
| Projekt uključuje ili ima utjecaj na slabije razvijena područja u zemlji |  |
| Projektom se čuva kultura i/ili kulturna baština zemlje |  |
| Pozitivan učinak projekta osjećat će se najmanje 10 godina |  |
| Projekt potiče osnaživanje institucija |  |
| Projekt prepoznaje i potiče nacionalnu koheziju |  |
| Projekt potiče društveno organiziranje |  |
| Projekt prepoznaje i potiče aktivnosti u području nacionalne sigurnosti |  |
| Projekt doprinosi otpornosti na klimatske promjene |  |
| Projektom se smanjuju emisije stakleničkih plinova |  |
| Projektom se smanjuje rizik i/ili utjecaj prirodnih katastrofa |  |

**Prilog 3**

**Izvještaj o provedbi investicijskog projekta**

|  |  |
| --- | --- |
| **IZVJEŠTAJNO RAZDOBLJE ZA KOJE SE IZVJEŠTAJ PODNOSI:**  | *(m/g)*  |
| **Informacije o nositelju projekta**  |
| Razdjel proračuna  |
| Naziv nositelja projekta  |
| RKP nositelja projekta  |
| Podaci o kontakt osobi  | *ime i prezime, funkcija, adresa elektroničke pošte*  |
| **Informacije o investicijskom projektu**  |
| Jedinstveni broj projekta  |
| Naziv projekta  |
| Kratak opis projekta *(max. 300 znakova)*  |
| Ukupna vrijednost projekta  | *Ukupni investicijski troškovi (eur)*  |
| Kategorija projekta  | *Srednji/veliki projekt*  |
| Izvori financiranja  | *Ukratko navesti omjere financiranja u postotku i iznosu*  |
| Lokacija predviđena za realizaciju projekta  |
| Opći cilj projekta  |
| Posebni cilj projekta  |
| Posebni cilj projekta  |
| Početak projekta:  | *Navesti početak projekta (m/g)*  |
| Predviđeni završetak projekta:  | *Navesti predviđen završetak projekta (m/g)*  |
| **Financijski izvještaj o napretku** |
| ***Dinamika financiranja projekta (ugovoreno)*** |
| **U početnoj godini (eura)**  | **U godini N+1 (eura)**  | **U godini N+2 (eura)**  | **U godini N+3 (eura)**  |
|  |  |  |  |
| ***Utrošena sredstva*** |
| **Utrošena sredstva u prethodnih šest mjeseci (eura)**  | **Potrebna sredstva do kraja godine (ažurirano) (eura)**  | **Utrošena sredstva od početka provedbe projekta (kumulativno) (eura)**  | **Potrebna sredstva u N+1 (ažurirano) (eura)**  | **Potrebna sredstva u N+2 (ažurirano) (eura)**  | **Potrebna sredstva u N+3 (ažurirano) (eura)**  |
|  |  |  |  |  |  |
| **Opisni izvještaj o napretku** |
| **Pokazatelji projekta**  | **Ugovorena vrijednost**  | **Postignuto u izvještajnom razdoblju**  | **Postignuta vrijednost od početka provedbe (kumulativno)**  |
| Naziv pokazatelja 1  |
| Naziv pokazatelja 2  |
| Naziv pokazatelja 3  |
| **Naziv aktivnosti projekta**  | **Status aktivnosti** **(nije započeto, u pripremi, u provedbi, završeno)**  | **Planirano trajanje aktivnosti** **(u mjesecima)**  | **Postotak izvršenosti**  |
| Naziv aktivnosti 1  |
| Naziv aktivnosti 2  |
| Naziv aktivnosti 3  |
| Naziv aktivnosti 4  |
| Naziv aktivnosti 5  |
| **Opća ocjena ostvarenog napretka u provedbi projekta (kumulativno)** |
| Opisati ostvarene pokazatelje rezultata i provedene aktivnosti u polugodišnjem izvještajnom razdoblju za koje se dostavlja izvješće o provedbi *(max 300 znakova)*  |